
   Nr. 154/11829/12.10.2021
R E F E R A T   D E   A P R O B A R E
privind aprobarea cererii de finanțare și a Devizului General estimativ  pentru obiectivul de investiții "MODERNIZARE DRUMURI DE INTERES LOCAL 

ȘI STRĂZI ÎN SATUL ȚĂRĂȚEL, MUNICIPIUL BRAD, 

JUDETUL HUNEDOARA”


În vederea includerii la finanțare prin Programul național de investiții "Anghel Saligny", beneficiarii transmit Ministerului Lucrărilor Publice și Administrației, în termen de 45 de zile de la data intrării în vigoare a normelor metodologice pentru punerea în aplicare a prevederilor  O.U.G. nr. 95/2021 pentru aprobarea Programului  național de investiții "Anghel Saligny”, cererea de finanțare întocmită conform modelului prevăzut în Ordinul nr. 1333/2021 privind aprobarea Normelor metodologice pentru punerea în aplicare a prevederilor  O.U.G. nr. 95/2021 pentru aprobarea Programului  național de investiții "Anghel Saligny" la care se anexează devizul general estimativ și hotărârea  consiliului local de aprobare a cererii de finanțare și a Devizului General estimativ pentru obiectivul de investiții "MODERNIZARE DRUMURI DE INTERES LOCAL ȘI STRĂZI ÎN SATUL ȚĂRĂȚEL, MUNICIPIUL BRAD, JUDETUL HUNEDOARA”.
Prin Hotărârea Consiliului Local nr. 137/2021 s-a aprobat cererea de finanțare  și  Devizul General estimativ pentru obiectivul de investiții "MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDETUL HUNEDOARA" în valoare totală de 22.113.739,66 lei cu TVA, respectiv 18.614.306,19 lei fără TVA în vederea includerii la finanțare prin Programului național de investiții "Anghel Saligny". 

Având în vedere  faptul că valoarea investiției calculată conform standardului de cost este foarte mare, respectiv 9.412.825,67 lei fără TVA, există posibilitatea ca această investiție să nu fie considerată eligibilă pentru finanțare prin acest program. 

Pentru încadrarea în standardele de cost și obținerea finanțării prin Programul național de investiții "Anghel Saligny" s-a optat pentru scindarea proiectului astfel:

1. ”MODERNIZARE DN74, STRADA MOȚILOR, GOȘA, ȚARĂȚEL MUNICIPIUL BRAD, JUDEȚUL HUNEDOARA” cu o valoare a investiției cu standard de cost de  4.776.002,11 lei fără TVA;
2.  ”MODERNIZARE DRUMURI DE INTERES LOCAL ȘI STRĂZI ÎN SATUL ȚĂRĂȚEL, MUNICIPIUL BRAD, JUDEȚUL HUNEDOARA” cu o valoare a investiției cu standard de cost de 3.636.608,92 lei fără TVA .  

         În urma actualizării Devizului General în conformitate cu prevederile Ordinului nr. 1333/2021 privind aprobarea Normelor metodologice pentru punerea în aplicare a prevederilor  O.U.G. nr. 95/2021 pentru aprobarea Programului  național de investiții "Anghel Saligny" și ale Ordinului nr. 1321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a)-c) din Ordonanţa de Urgenţă a Guvernului nr. 95/2021 pentru aprobarea Programului naţional de investiţii "Anghel Saligny", Devizul General estimativ pentru obiectivul de investiții "MODERNIZARE DRUMURI DE INTERES LOCAL ȘI STRĂZI ÎN SATUL ȚĂRĂȚEL, MUNICIPIUL BRAD, JUDETUL HUNEDOARA"   are valoarea totală de 12.584.716,09 lei cu TVA, respectiv 10.592.868,47 lei fără TVA, din care C+M 11.841.581,10 lei cu TVA, respectiv 9.950.908,48 lei fără TVA.

În contextul celor de mai sus am inițiat prezentul proiect de hotărâre prin care  am propus aprobarea cererii de finanțare  și a  Devizului General estimativ pentru obiectivul de investiții "MODERNIZARE DRUMURI DE INTERES LOCAL ȘI STRĂZI ÎN SATUL ȚĂRĂȚEL, MUNICIPIUL BRAD, JUDETUL HUNEDOARA" și-l supun plenului Consiliului Local al Municipiului Brad spre dezbatere în forma prezentată.

Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale art. 10, alin. 4 lit. c din H.G. nr. 907/2016  privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, ale O.U.G.  nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale art. 6 alin. 1 lit. b din Normele metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021, aprobate prin Ordinul nr. 1.333/2021, ale Ordinului nr. 1321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a) -c) din Ordonanţa de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", ale art. 4 alin. 1 lit. d din   OUG  nr. 95 /2021 pentru aprobarea Programului naţional de investiţii "Anghel Saligny",  ale art. 129 alin. 2 lit. d,  alin. 7 lit. n din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

